Alexander episcopus, servus servorum Dei, dilectis filiis Araldo, abbati monasterii Sancti Benedicti Floriacensis, quod supra Ligerim situm est, ejusque fratribus tam presentibus quam futuris regularem vitam professis, in perpetuum. Quoties illud a nobis petitur quod religioni et honestati noscitur convenire, animo nos decet libenti concedere et petentium desideriis congruum suffragium impertiri. Eapropter, dilecte in Domino fili Aralde abbas, tuis justis postulationibus debita benignitate gratum impertientes assensum, prefatum monasterium, in quo, sicut felicis memorie Eugenii, Adriani et aliorum predecessorum nostrorum Romanorum pontificum testantur privilegia, gloriosi confessoris Christi Benedicti corpus requiescere creditur, cui etiam Deo authore preesse dinosceris, sub beati Petri, apostolorum principis, cujus juris esse dinoscitur, et nostra protectione suscipimus et presentis scripti privilegio communimus; in primis siquidem statuentes ut ordo monasticus qui secundum Dei timorem et beati Benedicti regulam in ipso monasterio constitutus esse dinoscitur, perpetuis ibidem temporibus inviolabiliter observetur, preterea quascumque possessiones, etc., ut supra in charta n° CLXX usque in textus finem. (Rota.) BENE VALETE † (in modo monogrammatis). Ego Alexander catholice ecclesie episcopus ss. † Ego Hubaldus Hostiensis episcopus ss. † Ego Bernardus Portuensis et sancte Rufine episcopus ss. † Ego Gualterius Albanensis episcopus ss. † Ego Hubaldus presbiter cardinalis tituli sancte Crucis in Hierusalem ss. † Ego Henricus presbiter cardinalis tituli sanctorum Nerei et Achilei ss. † Ego Joannes presbiter cardinalis tituli sancte Anastasie ss. † Ego Guillelmus presbiter cardinalis tituli sancti Petri ad vincula ss. † Ego Hyacinthus diaconus cardinalis sancte Marie in Cosmedin ss. † Ego Ardicio diaconus cardinalis sancti Theodori ss. † Ego Boso diaconus cardinalis sanctorum Cosme et Damiani ss. † Ego Cinthius diaconus cardinalis sancti Adriani ss. † Ego Petrus diaconus cardinalis sancti Eustachii juxta templum Agripe ss. † Ego Manfredus diaconus cardinalis sancti Georgii ad Velum aureum ss. Datum Biturice, per manum Hermanni sancte Romane ecclesie subdiaconi et notarii, VII° kalendas augusti indictione XIa, incarnationis dominice anno M°C°LX°III°, pontificatus vero domni Alexandri pape III° anno quarto.